CELEX: E2016P0001
Language: da
Date: 2016-01-06 00:00:00
Title: Anmodning om en rådgivende udtalelse fra EFTA-Domstolen indgivet af Oslo tingrett den 6. januar 2016 i sagen Synnøve Finden mod Staten ved Landbruks- og matdepartmentet (Sag E-1/16)

12.1.2017   
            
            
               DA
            
            
               Den Europæiske Unions Tidende
            
            
               C 9/38
            
         Anmodning om en rådgivende udtalelse fra EFTA-Domstolen indgivet af Oslo tingrett den 6. januar 2016 i sagen Synnøve Finden mod Staten ved Landbruks- og matdepartmentet
   (Sag E-1/16)
   (2017/C 9/08)
   Oslo tingrett har ved skrivelse af 6. januar 2016, som indgik til EFTA-Domstolens justitskontor den 18. januar 2016, anmodet EFTA-Domstolen om en rådgivende udtalelse om nedenstående spørgsmål vedrørende forskrift nr. 832 af 29. juni 2007 om en prisudjævningsordning for mælk (herefter »PU-forskriften«) i sagen Synnøve Finden mod Staten ved Landbruks- og matdepartmentet:
   
               1.1.
            
            
               Er den støtteordning, der er omhandlet i § 8, tredje afsnit, i PU-forskriften, en støtteordning af en sådan karakter, at retten ved bedømmelsen af ordningens lovlighed skal vurdere, om den er forenelig med reglerne om etableringsfriheden i artikel 31 i EØS-aftalen?
            
         
               1.2.
            
            
               Hvis retten er forpligtet til at tage hensyn til EØS-aftalens artikel 31 ved bedømmelsen af lovligheden af § 8, tredje afsnit, i PU-forskriften, vil EØS-aftalens artikel 31 så kun være relevant, hvis der er et grænseoverskridende element i sagen?
            
         
               1.3.
            
            
               Hvis retten er forpligtet til at tage hensyn til EØS-aftalens artikel 31 ved bedømmelsen af lovligheden af § 8, tredje afsnit, i PU-forskriften, vil EØS-aftalens artikel 31 så kun være relevant i relation til de produkter, der sædvanligvis betegnes som »protokol 3-produkter«, eller vil støtten blive anset for at udgøre transportstøtte af relevans for alle produktkategorier, selv om transporten er begrænset til vedkommendes egne produkter?
            
         
               2.1.
            
            
               Er den støtteordning, der er omhandlet i § 8, tredje afsnit, i PU-forskriften, en støtteordning, der kræver forudgående anmeldelse til ESA i henhold til EØS-aftalens artikel 60?
            
         
               2.2.
            
            
               Hvis den støtteordning, der er omhandlet i § 8, tredje afsnit, i PU-forskriften, kræver forudgående anmeldelse til ESA i henhold til EØS-aftalens artikel 60, gælder dette så kun de produkter, der sædvanligvis betegnes som »protokol 3-produkter«, eller vil støtten blive anset for at udgøre transportstøtte af relevans for alle produktkategorier?